ai4bharat/Pralekha huggingface dataset:
ప్రధాన మంత్రి కార్యాలయం
బసవ జయంతి సందర్భంగా వీడియో సందేశం ద్వారా భగవాన్ శ్రీ బసవేశ్వరునినికి ప్రధాని ఘన నివాళి.
భగవాన్ శ్రీ బసవేశ్వరుని జయంతి సందర్భంగా ప్రధాని శ్రీనరేంద్ర మోదీ ఘన నివాళి ఘటించారు. ఓ వీడియో సందేశం ద్వారా నివాళి సమర్పిస్తూ ఈ సందర్భంగా ప్రజలకు శుభాకాంక్షలు తెలిపారు.
భగవాన్ శ్రీ బసవేశ్వరులు 12వ శతాబ్ది చెందిన ప్రఖ్యాత తాత్వికవేత్త, గొప్ప సంఘసంస్కర్త. విశ్వగురు బసవేశ్వరుని జయంతి ఉత్సవాలు ప్రతి ఏడాది ఈ రోజున నిర్వహించడం సంప్రదాయం.
దేశ విదేశాల్లో వున్న ఆయన భక్తులను డిజిటల్ ద్వారా కలుపుతూ అంతర్జాతీయ బసవ జయంతి -2020ని ఘనంగా నిర్వహించారు.
కరోనవా వైరస్ మహమ్మారిని జయించే శక్తి సామర్థ్యాలను భగవాన్ శ్రీ బసవేశ్వరులు ఈ దేశానికి ఇవ్వాలని ప్రధాని శ్రీ నరేంద్ర మోదీ తన సందేశంలో ఆకాంక్షించారు.
గతంలో తనకు అననేకసార్లు భగవాన్ శ్రీ బసవేశ్వరుని బోధనలనుంచి నేర్చుకునే అవకాశాలు వచ్చాయని ప్రధాని శ్రీ నరేంద్ర మోదీ గుర్తు చేసుకున్నారు. ఆయన పుణ్య వచనాలను 23 భాషల్లోకి అనువాదం చేసే కార్యక్రమ సందర్భంగాను, లండన్ లో బసవేశ్వరుని విగ్రహావిష్కరణ సందర్భంగాను తాను ఆయన బోధనలనుంచి నేర్చుకున్నానని ప్రధాని అన్నారు.
భగవాన్ శ్రీ బసవేశ్వరుడు ఒక గొప్ప సంస్కర అని, ఆయన గొప్ప పాలనాదక్షుడని ప్రధాని తన సందేశంలో కొనియాడారు. ఆయన సాంఘిక సంస్కరణ బోధనలు చేయడమే కాకుండా వాటిని తన స్వంత జీవితానికి అన్వయించుకున్న మహానుభావుడని ప్రధాని అన్నారు.
భగవాన్ శ్రీ బసవేశ్వరుని బోధనలు మహత్తరమైన ఆధ్యాత్మిక జ్ఞానాన్ని అందిస్తాయని అంతే కాదు మన నిత్య జీవితంలో పనికొస్తాయని ప్రధాని అన్నారు. ఆయన బోధనలు మనిషిని ఉన్నతీకరిస్తాయని, సమాజంలో మంచి మార్పులు తెస్తాయని ప్రధాని వివరించారు. దయ, మానవత్వం, క్షమాగుణాన్ని కలిగిస్తాయని అన్నారు. అనేక శతాబ్దాల క్రితమే బసవేశ్వరుడు సమాజంలోని వివక్షతలకు వ్యతిరేకంగా ప్రజల్లో చైతన్యం కలిగించారని ప్రధాని అన్నారు.
ప్రజాస్వామ్య పునాదులు వేసిన ఘనత భగవాన్ శ్రీ బసవేశ్వరునిదేనని స్పష్టం చేశారు. ప్రజల హక్కులకోసం, అట్టడుగు వర్గాల సంక్షేమం కోసం ఆయన కృషి చేశారని ప్రధాని వివరించారు. అంతే కాదు మానవజీవితంలోని ప్రతి పార్శ్యాన్ని శ్రీ బసవేశ్వరులు స్పృశించారని పలు సమస్యలకు పరిష్కారాలు చూపారని ఈ సందర్భంగా ప్రధాని అన్నారు.
2017 సంవత్సరంలో ప్రధాని శ్రీ నరేంద్ర మోదీ సూచన మేరకు బసవన్న వచనాలను డిజిటలీకరణ చేసే పని మొదలుపెట్టారు. ఈ విషయంలో విస్తృతంగా జరిగిన పనిపట్ల ప్రధాని సంతృప్తి వ్యక్తం చేశారు.
శ్రీ బసవేశ్వరుని జయంతిని... ప్రపంచవ్యాప్తంగా డిజిటల్ పద్ధతిలో చేయడానికి వీలుగా బసవ సమితి చేసిన ఏర్పాట్లను ప్రధాని అభినందించారు. లాక్ డౌన్ మార్గదర్శకాల ప్రకారం నడుచుకుంటూనే జయంతి ఉత్సవాన్ని నిర్వహించారని నిర్వాహకులను ప్రశంసించారు.
మార్పు అనేది భారతీయులతోనే మొదలవుతుందనే విషయాన్ని ఈ రోజున భారతీయులు నిరూపిస్తున్నారని, ప్రజల ఈ నమ్మకమే దేశం ఎదుర్కొంటున్న సవాళ్లను అధిగమించగలుగుతుందని ప్రధాని అన్నారు. భవిష్యత్ పట్ల తమకున్న ఆశ, నమ్మకాలను భారతీయులు బలోపేతం చేసుకొని ఈ సందేశాన్ని ముందుకు తీసుకుపోవాలని ప్రధాని కోరారు. ఈ సందేశం మనకు స్ఫూర్తినిస్తుందని, దేశం నూతన శిఖరాలకు చేరుకుంటుందని ప్రధాని అన్నారు. ప్రపంచ సంక్షేమాన్ని కోరుకుంటూ బసవన్న బోధనల్ని, ఆశయాల్ని ప్రపంచవ్యాప్తంగా విస్తరింపచేయాలని ప్రధాని పిలుపునిచ్చారు.
బసవ జయంతి సందర్భంగా ప్రజలకు శుభాకాంక్షలు తెలిపిన ప్రధాని రెండు గజాల భౌతిక దూరాన్ని పాటించాలనే నియమాన్ని తప్పకుండా పాటించాలని ప్రత్యేకంగా కోరారు.
రహదారి రవాణా, హైవేల మంత్రిత్వ శాఖ
కోవిడ్ నేపథ్యంలోనూ ఈ ఆర్థిక సంవత్సరం తొలి అర్ధ భాగంలో 60 శాతం ఎక్కువ ప్రాజెక్టులను ప్రదానం చేసిన ఎన్హెచ్ఏఐ
- ఈ ఏడాది ఏప్రిల్-సెప్టెంబర్ మధ్య కాలంలో రూ.47,289 కోట్ల విలువైన దాదాపు 1330 కిలోమీటర్ల నిడివి గల ప్రాజెక్టుల అవార్డు
- గత మూడేండ్లలో తొలి ఆరు నెలల కాలంతో పోల్చితే ఈ ఆర్థిక సంవత్సరం మొదటి అర్ధ భాగంలో ప్రదానం చేసిన ప్రాజెక్టుల పొడవు అత్యధికం
రోడ్డు రవాణా మరియు రహదారుల మంత్రిత్వ శాఖ పరిధిలోని భారత జాతీయ రహదారుల ప్రాధికారిక సంస్థ .. ప్రస్తుత ఆర్థిక సంవత్సరంలో మొత్తం 1,330 కిలోమీటర్ల నిడివి కలిగిన ప్రాజెక్టులను ప్రదానం చేసింది. ఈ ఆర్థిక సంవత్సరం మొదటి అర్ధభాగంలో ఇప్పటి వరకు ఇచ్చిన ప్రాజెక్టులు 2019- 20 ఆర్థిక సంవత్సరంలో ప్రదానం చేసిన 828 కి.మీ. కంటే 1.6 రెట్లు అధికం. ఇదే సమయంలో 2018-19 ఆర్థిక సంవత్సరంలో ప్రదానం చేసిన 373 కి.మీ. కంటే 3.5 రెట్లు అధికమని అథారిటీ నివేదించింది. ప్రదానం చేసిన ప్రాజెక్టుల కోసం, ఎన్హెచ్ఏఐ ఇప్పటికే కనీసం 80 నుంచి 90 శాతం భూసేకరణను పూర్తి చేసింది. యుటిలిటీస్ షిఫ్టింగ్ను మరియు వివిధ అటవీ పర్యావరణ అధికారుల నుండి అవసరమైన అనుమతులను పొందింది. ఎన్హెచ్ఏఐ ప్రకటన ప్రకారం, 2020 ఏప్రిల్ నుండి సెప్టెంబర్ వరకు, 1330 కిలోమీటర్ల పొడవుతో మొత్తం 40 ప్రాజెక్టులను ప్రాధికారిక సంస్థ అవార్డ్ చేసింది. ఈ 40 ప్రాజెక్టుల మూలధనపు వ్యయం రూ.47,289 కోట్లు. ఇందులో నిర్మాణపు పనుల ఖర్చు, భూసేకరణ మరియు ఇతర నిర్మాణానికి గాను పూర్వకార్యకలాపాలు కూడా కలిసి ఉన్నాయి.
ప్రస్తుత ఆర్థిక సంవత్సరంలో 4500 కిలోమీటర్ల ప్రాజెక్టులను ప్రదానం చేయాలనే లక్ష్యాన్ని ఎన్హెచ్ఏఐ నిర్దేశించింది. ప్రాధికారిక సంస్థ ఈ లక్ష్యాన్ని అధిగమించే అవకాశం ఉంది. వ్యాపారం యొక్క సౌలభ్యాన్ని మెరుగుపరచడానికి మరియు దాని వాటాదారులందరితో మెరుగైన పని సంబంధాన్ని సులభతరం చేయడానికి ఎన్హెచ్ఏఐ కట్టుబడి ఉంది. జాతీయ రహదారులను మెరుగుపరిచేందుకు గాను వివిధ పరిశ్రమల సంస్థలు చేసిన వివిధ సూచనలను అమలు చేయడానికి గాను ఇటీవల ఎన్హెచ్ఏఐ అంగీకరించింది. రహదారి రంగంలో బిడ్డర్లలో విశ్వాసం కలిగించడానికి గాను ఎన్హెచ్ఏఐ సంస్థ ఎప్పటికప్పుడు వివిధ కార్యక్రమాల్ని చేపట్టింది. ఈ ఏడాది మార్చిలో ఎన్హెచ్ఏఐ సంస్థ రూ.10,000 కోట్ల మేర ఆన్లైన్ చెల్లింపులు జరిపింది. లాక్డౌన్ వేళ కార్యాలయం మూసివేయడం వలన ఎటువంటి చెల్లింపులు పెండింగ్లో లేవని నిర్ధారించారు. ప్రస్తుత ఆర్థిక సంవత్సరం మొదటి త్రైమాసికంలో ఎన్హెచ్ఏఐ సంస్థ రూ.15 వేల కోట్ల మేర
సొమ్ము చెల్లింపుల్ని జరిపింది. అదనంగా కాంట్రాక్టర్లకు తగిన నగదు ప్రవాహాన్ని నిర్ధారించడానికి కాంట్రాక్టర్లకు నెలవారీ చెల్లింపులు జరపడం లాంటి చర్యలు తీసుకున్నారు. ఇలాంటి వివిధ సరళీకరణలు రహదారి రంగం వృద్ధిపై మాత్రమే కాకుండా, దేశ నిర్మాణంలో మరియు భారతీయ ఆర్థిక వ్యవస్థ వృద్ధిలో కీలక పాత్ర పోషిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 139 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.13 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,39,06,60,790
|
|
అందుబాటులోని నిల్వలు
|
|
20,13,38,526
139 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 20.13 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
విదేశీ వ్యవహారాల మంత్రిత్వ శాఖ
భారత ప్రభుత్వ విదేశీ వ్యవహారాల మంత్రిత్వ శాఖకు చెందిన ఐటిఇసి కార్యక్రమంలో భాగంగా హైదరాబాద్ జీఎస్ఐటీఐ రిమోట్ సెన్సింగ్ టెక్నాలజీలో 15 దేశాలకు చెందిన ప్రతినిధులకు శిక్షణ
భారత ప్రభుత్వ విదేశీ వ్యవహారాల మంత్రిత్వ శాఖకు చెందిన ఇండియన్ టెక్నికల్ అండ్ ఎకనామిక్ కోఆపరేషన్  కార్యక్రమంలో భాగంగా హైదరాబాద్ లోని జియోలాజికల్ సర్వే ఆఫ్ ఇండియా, ట్రైనింగ్ ఇనిస్టిట్యూట్  రిమోట్ సెన్సింగ్ టెక్నాలజీలో 15 దేశాలకు చెందిన ప్రతినిధులకు 2022 నవంబర్ 22 నుంచి 2022 డిసెంబర్ 20 వరకు శిక్షణ ఇచ్చారు.
సిహెచ్. వెంకటేశ్వరరావు, డిప్యూటీ డైరెక్టర్ జనరల్, విభాగాధిపతి, హెడ్ మిషన్-5 అధ్యక్షతన 20.12.2022న ముగింపు కార్యక్రమం జి.ఎస్.ఐ.టి.ఐ.కి చెందిన ఎం.ఎస్.కృష్ణన్ హాల్ లో జరిగింది. కార్యక్రమంలో డైరెక్టర్  డాక్టర్ నిషారాణి, జీఎస్ఐటీఐ అధ్యాపకులు, సిబ్బంది పాల్గొన్నారు. కార్యక్రమంలో శిక్షణకు సంబంధించిన నివేదికను డాక్టర్ నిషారాణి, డైరెక్టర్ & కోర్సు కో ఆర్డినేటర్ సమర్పించారు. ఈ శిక్షణ అంతరిక్ష సాంకేతిక పరిజ్ఞానం, ఖనిజ పరిశోధనలో దాని అనువర్తనం, భూ సర్వే, తీరప్రాంతం మొదలైన వాటిపై దృష్టి సారించిందని డాక్టర్ నిషా వివరించారు. శిక్షణ కార్యక్రమంలో పాల్గొన్నవారిని వివిధ శాస్త్రీయ సంస్థలు, వారసత్వ ప్రదేశాలకు తీసుకెళ్లి, వివిధ సంస్థలు అధునాతన సాంకేతిక పరిజ్ఞానాన్ని ఎలా ఉపయోగిస్తున్నాయో; భారతదేశం, తెలంగాణ రాష్ట్రం యొక్క వారసత్వ సంస్కృతి గురించి వివరించారు. శిక్షణ కార్యక్రమంలో పాల్గొనేవారు శారీరకంగా, మానసికంగా ఆరోగ్యంగా ఉండటానికి యోగా సెషన్ నిర్వహించారు.
సి.హెచ్. వెంకటేశ్వరరావు మాట్లాడుతూ, నాలుగు వారాల సుదీర్ఘ శిక్షణ కార్యక్రమం విజయవంతంగా పూర్తి కావడం పట్ల సంతోషం వ్యక్తం చేశారు. ఈ సందర్భంగా హైదరాబాద్ లోని జి.ఎస్.టి.ఐ లో నేర్చుకున్న రిమోట్ సెన్సింగ్ టెక్నిక్స్ ను దేశాభివృద్ధికోసం వినియోగించుకోవాలని సభ్యులకు ఆయన సూచించారు. ఇటువంటి అధునాతన పద్ధతులను ఉపయోగించడం ద్వారా, వారు ఖనిజీకరణకు సంభావ్య మండలాలను గుర్తించవచ్చు. ఈ శిక్షణ కార్యక్రమం విజయవంతంగా పూర్తయిన తరువాత శిక్షణ పూర్తిచేసుకున్న అభ్యర్థులకు ధ్రువపత్రాన్ని, స్మారక చిహ్నాన్ని అందించడం జరిగింది.
ప్రధాన మంత్రి కార్యాలయం
పంజాబ్ముఖ్యమంత్రి గా పదవీ ప్రమాణం చేసిన శ్రీ చరణ్ జీత్ సింహ్ చన్ని కి అభినందనలుతెలిపిన ప్రధాన మంత్రి
పంజాబ్ ముఖ్యమంత్రి గా పదవీ ప్రమాణాన్ని స్వీకరించిన శ్రీ చరణ్ జీత్ సింహ్ చన్నీ గారి కి ప్రధాన మంత్రి శ్రీ నరేంద్ర మోదీ అభినందన లు తెలిపారు.
‘‘పంజాబ్ ముఖ్యమంత్రి గా పదవీ ప్రమాణాన్ని స్వీకరించిన శ్రీ చరణ్ జీత్ సింహ్ చన్ని గారి కి అభినందన లు. పంజాబ్ ప్రజల అభ్యున్నతి కోసం పంజాబ్ ప్రభుత్వం తో కలసి పని చేయడాన్ని కొనసాగించడం జరుగుతుంది’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఈ నెల 16న వివాటెక్ అయిదో సంచిక ను ఉద్దేశించి కీలకోపన్యాసం చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 16న సాయంత్రం 4 గంటల వేళ లో వివాటెక్ అయిదో సంచిక ను ఉద్దేశించి కీలకోపన్యాసం ఇవ్వనున్నారు. వివా టెక్ 2021 కార్యక్రమం లో కీలకోపన్యాసం ఇవ్వడానికి ప్రధాన మంత్రి ని గౌరవ అతిథి గా ఆహ్వానించడమైంది.
ఈ కార్యక్రమం లో పాలుపంచుకొనే ఇతర ప్రముఖ వక్తల లో ఫ్రాన్స్ అధ్యక్షుడు శ్రీ ఇమేనుయెల్ మేక్రోన్, స్పెయిన్ ప్రధాని శ్రీ పెడ్రో సాంచెజ్ లతో పాటు యూరోప్ లోని వివిధ దేశాల కు చెందిన మంత్రులు/ఎంపీ లు కూడా ఉన్నారు. ఏపల్ సిఇఒ శ్రీ టిమ్ కుక్, ఫేస్ బుక్ చైర్మన్ మరియు సిఇఒ శ్రీ మార్క్ జకర్ బర్గ్, మైక్రోసాఫ్ట్ ప్రెసిడెంటు శ్రీ బ్రాడ్ స్మిత్ తదితర కార్పొరేట్ నేత లు కూడా ఈ కార్యక్రమం లో పాల్గొననున్నారు.
వివాటెక్ అనేది యూరోప్ లో జరిగే అతి పెద్దదైన డిజిటల్, స్టార్ట్ అప్ కార్యక్రమాల లో ఒకటి. 2016వ సంవత్సరం నుంచి ప్రతి ఏటా ఈ కార్యక్రమాన్ని ప్యారిస్ లో జరుపుతున్నారు. ఈ కార్యక్రమాన్ని ఫ్రాన్స్ కు చెందిన ప్రముఖ మీడియా గ్రూపు లెస్ ఇకోస్ ప్రముఖ అడ్వర్టైజింగ్, మార్కెటింగ్ రంగం లోని ప్రముఖ సంస్థ అయిన పబ్లిసిస్ గ్రూప్ తో కలసి నిర్వహిస్తోంది. సాంకేతిక విజ్ఞాన రంగం లో, స్టార్ట్ అప్ ఇకో సిస్టమ్ లో భాగం పంచుకొంటున్న సంస్థల ను ఈ కార్యక్రమం ఒకే చోటు లో సమావేశపరుస్తోంది. ఈ కార్యక్రమం లో ప్రదర్శన లు, పురస్కారాలు, దళ చర్చ లు, స్టార్ట్ అప్ పోటీ లు భాగం గా ఉంటాయి. వివాటెక్ అయిదో సంచిక ను ఈ సంవత్సరం లో జూన్ నెల 16వ తేదీ నుంచి అదే నెల 19వ తేదీ మధ్య కాలం లో నిర్వహించనున్నారు.
నౌకారవాణా మంత్రిత్వ శాఖ
దిబ్రూగఢ్లో సరుకు రవాణా టెర్మినల్, పర్యటకుల జెట్టీ, నదీతీర అభివృద్ధి స్థలాన్ని పరిశీలించిన షిప్పింగ్ శాఖ మంత్రి సర్బానంద సోనోవాల్
- భారతదేశంలోని ప్రధాన నదీ నౌకాశ్రయంగా దిబ్రూఘర్ కోల్పోయిన పూర్వ వైభవాన్ని తిరిగి తీసుకువస్తాంః మంత్రి
దిబ్రూగఢ్లో సరుకు రవాణా టెర్మినల్, పర్యటకుల జెట్టీ, నదీ తీర ప్రాంత అభివృద్ధికి గాను ప్రతిపాదిత స్థలాన్ని కేంద్ర ఓడ రేవులు, షిప్పింగ్, జల మార్గాల మంత్రి శ్రీ సర్బానంద సోనోవాల్ సందర్శించారు, దిబ్రూగఢ్లోని బోగిబీల్ వంతెన సమీపంలో గల టెబ్రినల్, టూరిస్ట్ జెట్టి, రివర్ ఫ్రంట్ డెవలప్మెంట్
ప్రాజెక్ట్లు పనులు జరుగుతున్నాయి. ఈ పనులను వేగంగా అమలు చేయడం ప్రారంభించడానికి ఈ సందర్భంగా మంత్రి భాగస్వామ్య పక్షాల వారితో సమావేశం నిర్వహించారు. దిబ్రూఘర్ నదీ నౌకాశ్రమంగా
వలసరాజ్యాల కాలంలో ఒక ప్రధాన నదీ నౌకాశ్రయంగా వెలుగొందింది. భారతదేశ ఆర్థికవృద్ధికి ఇది తన ముఖ్యమైన సహకారాన్ని అందించింది. దిబ్రూగఢ్ని దేశంలోని ఒక ప్రధాన నది పోర్టుగా మార్చడానికి అవసరమైన చర్యలు తీసుకుంటున్నామని కేంద్ర మంత్రి పేర్కొన్నారు. "ఎన్డబ్ల్యు2  మరియు ఎన్డబ్ల్యు 16  లను అభివృద్ధి చేసేందుకు గాను ప్రధాన మంత్రి శ్రీ నరేంద్ర మోదీ అందించిన అవకాశాలు బంగ్లాదేశ్తో మన అనుసంధానతను మెరుగుపరుస్తున్నాయి మరియు ప్రపంచ మార్కెట్లకు చేరుకోవడానికి మనకు మార్గాన్ని చూపుతున్నాయి. అందుకే మేము ఎంఎంఎల్పీలను ఏర్పాటు చేస్తున్నాము. అస్సాంలోని వివిధ ప్రాంతాల్లో నదీ నౌకాశ్రయాలను అభివృద్ధి చేస్తున్నాము అని అన్నారు. దిబ్రూగఢ్లో, సరుకు మరియు ప్రయాణీకుల కోసం ఓడరేవు నిర్మించబడుతుందని మంత్రి చెప్పారు. ఓడరేవులు, షిప్పింగ్ మరియు జలమార్గాల మంత్రిత్వ శాఖ, అస్సాం ప్రభుత్వ అంతర్గత జల రవాణా శాఖ మరియు నార్త్ ఈస్ట్ ఫ్రాంటియర్ రైల్వే కలిసి బోగీబీల్ వంతెన సమీపంలోని ప్రాంతాన్ని అభివృద్ధి చేయడానికి కృషి చేస్తున్నాయని ఆయన తెలిపారు. "ప్రధానమంత్రి శ్రీ నరేంద్ర మోదీ జీ యొక్క యాక్ట్ ఈస్ట్ పాలసీ ఈశాన్య ప్రాంతాలను కనెక్టివిటీ హబ్గా మార్చింది. ప్రధాన మంత్రి గతిశక్తి - నేషనల్ మాస్టర్ ప్లాన్ నేతృత్వంలో, బ్రహ్మపుత్ర నదిపై సరుకుల రవాణాను వేగవంతం చేయడానికి ఒక సమీకృత ప్రణాళిక రూపొందించబడింది. ఇది ఉపాధి మార్గాలను తెరుస్తుంది. స్థానిక ఉత్పత్తులకు ప్రపంచ మార్కెట్ ప్రాప్తిని అందిస్తుంది" అని కేంద్ర మంత్రి చెప్పారు. మెరుగైన అనుసంధానత ప్రజల జీవితాల్లో సముద్ర మార్పును ఎలా తీసుకువస్తోందో, ఈ ప్రాంతంలోని యువత, వ్యాపారాలు దేశీయ మరియు అంతర్జాతీయ మార్కెట్లకు చేరుకోవడానికి, లోకల్ ఫర్ గ్లోబల్కు ఆదర్శంగా నిలుస్తున్నాయని కూడా ఆయన వివరించారు. ఈ కార్యక్రమంలో డబ్ల్యుఏఐ సభ్యుడు  శ్రీ అశుతోష్ గౌతమ్, అస్సాం ప్రభుత్వ ప్రిన్సిపల్ కమిషనర్  శ్రీ కె.కె. ద్వివేది, ఎన్ఎఫ్ రైల్వే జీఎం శ్రీ అన్షుల్ గుప్తా, అధికారులు మరియు ఇతర ప్రముఖులు పాల్గొన్నారు.
జల శక్తి మంత్రిత్వ శాఖ
దిల్లీలోని ఆసియాలోనే అతిపెద్ద మురుగునీటి శుద్ధి కర్మాగారం, 564 ఎంఎల్డీ ఓక్లా ఎస్టీపీ నిర్మాణ పురోగతిని పరిశీలించిన కేంద్ర జలశక్తి మంత్రి
డిసెంబరు, 2022 నాటికి ఢిల్లీలోని అన్ని ఎస్టీపీ ప్రాజెక్ట్లను వేగవంతం చేయాలని శ్రీ గజేంద్ర సింగ్ షెకావత్ ఆదేశం
యమునా నదిని పరిరక్షించేందుకు నమామి గంగే కార్యక్రమం కింద 1268 ఎంఎల్డీ మురుగునీటి శుద్ధి కోసం రూ. 2009 కోట్ల విలువచేసే 11 ప్రాజెక్ట్లు.
డిసెంబర్ 2022 తర్వాత, దిల్లీలోని యమునా నదిలో నీటి నాణ్యతలో ఖచ్చితంగా తేడా కనిపిస్తుంది: శ్రీ షెకావత్
యమునా యాక్షన్ ప్లాన్-III కింద కేంద్ర ప్రభుత్వం నిర్మిస్తున్న 564 ఎంఎల్డీ ఓక్లా మురుగునీటి శుద్ధి ప్లాంట్ను కేంద్ర జలశక్తి మంత్రి శ్రీ గజేంద్ర సింగ్ షెకావత్ పరిశీలించారు. కేంద్రమంత్రి తొలుత ఐటీఓ వద్ద ఉన్న ఛత్ ఘాట్ ను సందర్శించి అక్కడి నుంచి బోటులో 12 కిలోమీటర్ల దూరంలోని ఓఖ్లా బోట్ క్లబ్ కు చేరుకున్నారు. అక్కడి నుంచి రోడ్డు మార్గంలో శ్రీ షెకావత్ ఓఖ్లా ఎస్టీపీ ప్రాంతానికి చేరుకున్నారు. ఈ తనిఖీలో నేషనల్ మిషన్ ఫర్ క్లీన్ గంగా డైరెక్టర్ జనరల్ శ్రీ జి. అశోక్ కుమార్ కూడా పాల్గొన్నారు. వ్యయ భాగస్వామ్య విధానం ప్రకారం, నమామి గంగే కార్యక్రమం కింద 85% కేంద్ర ప్రభుత్వం మరియు 15% రాష్ట్ర ప్రభుత్వం భరిస్తుంది. ఓఖ్లా ఎస్టీపీ ప్రాజెక్ట్ మొత్తం మంజూరు వ్యయం రూ. 665.78 కోట్లు.
శ్రీ గజేంద్ర సింగ్ షెకావత్ మాట్లాడుతూ, ఢిల్లీలో పరిస్థితిని పరిగణనలోకి తీసుకుని, డిసెంబర్ 2022 టైమ్లైన్ను దృష్టిలో ఉంచుకుని, ఢిల్లీలో ఎస్టీపీ పనులను వేగవంతం చేయాలని ఆదేశించారు. డిసెంబరు 2022 తర్వాత ఢిల్లీలోని యమునా నదిలో నీటి నాణ్యతలో ఖచ్చితంగా తేడా ఉంటుందని ఆయన అన్నారు. ఓఖ్లా ఎస్టీపీ ఆసియాలోనే అతిపెద్ద మురుగునీటి శుద్ధి కర్మాగారం. ఈ 564 ఎమ్ఎల్డీ నిర్మాణం తర్వాత, యమునా నది నీటి నాణ్యతలో గణనీయమైన మెరుగుదల ఉంటుంది. సమీకృత ప్రాజెక్ట్గా ఉన్నందున, పర్యావరణ సంబంధిత సమస్యలను పరిష్కరించడానికి శాస్త్రీయ పద్ధతిలో స్లడ్జ్ను సరిగ్గా పారవేయడం ద్వారా స్లడ్జ్ మేనేజ్మెంట్ కూడా పని యొక్క పరిధిలో చేర్చబడింది.
ప్రస్తుతం ఢిల్లీలో నమామి గంగే కార్యక్రమం కింద యమునా నది ప్రక్షాళన కోసం 1268 ఎమ్ఎల్డీ మురుగునీటిని శుద్ధి చేసేందుకు మొత్తం 11 ప్రాజెక్టులను ఎన్ఎంసీజీ ద్వారా రూ. 2009 కోట్లు కేటాయించడం జరిగింది. నమామి గంగే కార్యక్రమం ద్వారా ఈ ప్రాజెక్టులలో ప్రధాన వాటాను కేంద్ర ప్రభుత్వం భరిస్తోంది. ఈ ప్రాజెక్టులు కోండ్లీ, ఓఖ్లా మరియు రిథాలాలోని కోరోనేషన్ పిల్లర్ లలో దిల్లీలోని పరివాహక ప్రాంతంలో 1268 ఎంఎల్డీ సామర్థ్యాన్ని సృష్టించడం లక్ష్యంగా పెట్టుకుంది. ఈ ప్రాజెక్టులను డిసెంబర్ 2022 నాటికి పూర్తి చేయాలని లక్ష్యంగా పెట్టుకున్నారు.
ఓఖ్లా మురుగునీటి శుద్ధి కాంప్లెక్స్లో ఆరు మురుగునీటి శుద్ధి ప్లాంట్లు ఉన్నాయి - ఫేజ్-I , ఫేజ్-II , ఫేజ్-III , ఫేజ్-IV , ఫేజ్-V  ) మరియు దశ-VI . ప్రస్తుతం ఉన్న ఫేజ్-I, II, III మరియు IV ప్లాంట్లు 1993కి ముందు నిర్మించబడ్డాయి. పాత ప్లాంట్లు వాటి జీవితకాలం ముగిసినందున, ఫేజ్ I, II, III & IV  = 564 యొక్క సంయుక్త సామర్థ్యంతో కూడిన కొత్త ఎస్టీపీని నిర్ణయించారు. ఎంఎల్డీ జీవ పోషకాల తొలగింపుతో సహా కఠినమైన ప్రసరించే పారామితులతో నిర్మించబడింది. ఇది ప్రసరించే పారామితుల ఆన్లైన్ పర్యవేక్షణ, ఎస్సీఎడీఏ, బయోగ్యాస్ ఉత్పత్తి విద్యుత్ మరియు స్లడ్జ్ నిర్వహణ మొదలైన వాటిని కలిగి ఉంటుంది.
బొగ్గు మంత్రిత్వ శాఖ
2023–24 ఆర్థిక సంవత్సరం తొలి త్రైమాసికంలో 8. 4 శాతం వృద్ధితో 222.93 మిలియన్ టన్నులకు చేరిన బొగ్గు ఉత్పత్తి.
కోల్ ఇండియా లిమిటెడ్ ఉత్పత్తి 9.85 శాతం పెరిగి 175.35 మిలియన్ టన్నులకు చేరిక.
తొలి త్రైమాసికంలో బొగ్గు పంపిణీలో 6.97 శాతం పెరుగుదల
బొగ్గు నిల్వల స్థితి37.62 శాతం వృద్ధితో 107.15 మిలియన్ టన్నులకు చేరిక
బొగ్గు మంత్రిత్వశాఖ 2023–24 ఆర్థిక సంవత్సరం తొలి త్రైమాసికంలో 8.40 శాతం వృద్ధితో మొత్తం బొగ్గు ఉత్పత్తిలో గణనీయమైన వృద్ధిని సాధించింది.
దీనితో 2022–23 తొలి త్రైమాసికంలో 205.65 మిలియన్ టన్నులుగా ఉన్న బొగ్గు ఉత్పత్తి ప్రస్తుత ఆర్థిక సంవత్సరం తొలి త్రైమాసికంలో 222.93 మిలియన్ టన్నులకు చేరుకుంది.
మరోవైపు కోల్ ఇండియా లిమిటెడ్  9.85 శాతం ప్రగతిని సాధించి, 2023–24 ఆర్థిక సంవత్సరంలో తొలి త్రైమాసికంలో 175.35 మిలియన్ టన్నుల ఉత్పత్తిని సాధించింది. గత ఏడాది ఇదే కాలంలో , సంస్థ ఉత్పత్తి 159.63 మిలియన్ టన్నులు మాత్రమే. కాప్టివ్ గనులు, ఇతరాలు కూడా ఉత్పత్తిలో వృద్ధి సాధించాయి. 2023–24 ఆర్థిక సంవత్సరంలో 4.74 శాతం వృద్ధితో 30.48 మిలియన్ టన్నుల వృద్ధిని సాధించింది. 2022–23 లో ఇదే కాలానికి 29.10 మిలియన్ టన్నులు . ఈ పురోగతి అంతా ఈ రంగంలోని సానుకూల ధోరణి కారణంగా సాధ్యమైంది.
అదే విధంగా బొగ్గు పంపిణీ కూడా పెరుగుదల సాధించింది. ఇది 2023–24 తొలి త్రైమాసికంలో ప్రాథమిక అంచనాల ప్రకారం, 239.69 మిలియన్ టన్నులకు చేరుకుంది. 2022–23 ఆర్ధిక సంవత్సరం తొలి త్రైమాసికకంలో 6.97 శాతం వృద్ధితో ఇది 224.08 మిలియన్ టన్నులు. కోల్ ఇండియా లిమిటెడ్  2023–24 ఆర్ధిక సంవత్సరం తొలి త్రైమాసికంలో 186.21 మిలియన్ టన్నుల ఉత్పత్తిని సాధించింది. 2022–23 తొలి త్రైమాసికంలో ఇది 5.32 శాతం వృద్ధితో 176.81 మిలియన్ టన్నులు గా ఉంది. అదే సమయంలో,ఎస్.సి.సి.ఎల్, కాప్టివ్, ఇతర సంస్థలు వరుసగా 17.30 మిలియన్ టన్నులు, 29.97 మిలియన్ టన్నుల బొగ్గుఉత్పత్తిని 2022–23 తొలి త్రైమాసికంలో సాధించాయి. వీటి వృద్ధి వరుసగా 4.45 శాతం, 18.16 శాతం గా ఉంది. ఈ గణాంకాలను గమనించినపుడు, దేశవ్యాప్తంగా బొగ్గు సరఫర సజావుగా , సమర్ధతతో సాగుతున్నట్టు తెలుస్తుంది.
దీనికి తోడు బొగ్గు నిల్వల స్థితి తగినంత గా ఉంది. 2023 జూన్ 30 నాటికి బొగ్గు నిల్వలు రికార్డు స్థాయిలో 107.15 మిలియన్ టన్నులు  ఉన్నాయి. అదే 2022 జూన్ 30 నాటికి బొగ్గు నిల్వలు 77.86 మిలియన్ టన్నులు మాత్రమే. దీనిని బట్టి బొగ్గు నిల్వలలో 37.62 శాతం వృద్ధి కనిపించింది. దీనితో నానాటికి పెరుగుతున్న బొగ్గు డిమాండ్ను తట్టుకోవడానికి ఈ నిల్వలలో వృద్ధి వీలు కల్పిస్తుంది.
బొగ్గు ఉత్పత్తులను గణనీయంగా పెంచడానికి బొగ్గు మంత్రిత్వశాఖ సాగిస్తూ వచ్చిన ప్రయత్నాలు, ఎలాంటి అంతరాయాలు లేకుండా బొగ్గు నిరంతర సరఫరాకు వీలు కల్పించడం, వంటి వాటితో భారతదేశం ఇంధన డిమాండ్ను తట్టుకుని ,శరవేగంతో అభివృద్ధి దిశగా సాగిపోతుండడానికి ఉదాహరణగా చెప్పుకోవచ్చు. ఈ సానుకూల పరిణామాలు, దేశ ఇంధన రంగంలో దేశాన్ని ప్రముఖ స్థాయిలో నిలబెట్టడంతో పాటు , ఎలాంటి అంతరాయాలు లేని నిరంతర విద్యుత్ సరఫరాకు ,ఆత్మనిర్భర్ భారత్కు ఇది మార్గం సుగమం చేస్తోంది.
ప్రధాన మంత్రి కార్యాలయం
మెన్స్ ధీంగి – ఐఎల్ సిఎ7 లోకంచు పతకాన్ని గెలిచినందుకు శ్రీ విష్ణు శరవణన్ కు అభినందనల ను తెలిపిన ప్రధానమంత్రి
ఏశియాన్ గేమ్స్ లో మెన్స్ ధీంగి – ఐఎల్ సిఎ7 లో కంచు పతకాన్ని గెలిచినందుకు శ్రీ విష్ణు శరవణన్ కు అభినందనల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఎక్స్ మాధ్యం లో నమోదు చేసిన ఒక సందేశం లో -
‘‘ఏశియాన్ గేమ్స్ లో మెన్స్ ధీంగి – ఐఎల్ సిఎ7 లో కాంస్య పతకాన్ని గెలిచినందుకు శ్రీ విష్ణు శరవణన్ కు హృదయపూర్వక అభినందన లు.
ఆయన గొప్ప నేర్పు ను, దృఢ సంకల్పాన్ని మరియు అనుకూలశీలత్వాన్ని చాటారు. రాబోయే కాలం లో ఆయన ప్రయాసలు ఫలించాలని కోరుకొంటున్నాను.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
ఔషధాల తయారీ యూనిట్ల నియంత్రణ యంత్రాంగంపై తాజా సమాచారం
ఔషధాలు, సౌందర్య సాధనాలకు సంబంధించిన నేరాల సత్వర విచారణకు
ప్రత్యేక కోర్టులు ఏర్పాటు చేసిన రాష్ట్రాలు / కేంద్రపాలిత ప్రాంతాలు
దేశంలోని వివిధ రాష్ట్రాలలో లైసెన్సుల జారీ అధికారులతో కలసి కేంద్ర ఔషధ ప్రమాణాల నియంత్రణ సంస్థ  సమన్వయంతో ఔషధాల తయారీ యూనిట్లలో తనిఖీలు నిర్వహిస్తుంది. ఔషధాల నియమావళి, 1945 ప్రకారం ప్రమాదాలకు తావులేని విధంగా మంచి ఉత్పాదక అలవాట్లకు అనుగుణంగా వారు నియమ నిబంధనలు అమలుపరుస్తున్నారా లేదా అని వారు తనిఖీలు నిర్వహిస్తారు.
నిర్దిష్ట మంచి ఉత్పాదక అలవాట్లతో పాటు ప్రయోగశాలల్లో మంచి ఆచరణకు అనుగుణంగా ఉత్పత్తి సదుపాయాలలో నియమావళి అమలు జరుగుతుందా లేదా అని తెలుసుకునేందుకు జరిపే తనిఖీలకు నిర్దేశిత మార్గదర్శకాలు మరియు ప్రాథమిక సూచిక
ఉంది.
దేశంలో నాణ్యమైన మందుల ఉత్పత్తి జరిగేలా నిశ్చయ పరచుకునేందుకు సి డి ఎస్ సి ఓ మరియు కేంద్ర ఆరోగ్య, కుటుంబ సంక్షేమ మంత్రిత్వ శాఖ ఈ కింది విధంగా నియంత్రణ చర్యలు తీసుకున్నాయి.
ఔషధాలు, సౌందర్య సాధనాల చట్టం, 1940ని ఔషధాలు&సౌందర్య సాధనాల చట్టం, 2008 ద్వారా సవరించారు. నకిలీ, కల్తీ మందులు తయారు చేసేవారిని కఠినంగా శిక్షించేందుకు ఈ సవరణ వీలుకల్పిస్తుంది. కొన్ని నేరాలను శిక్షార్హమైన మరియు జామీనుకు వీలులేని విధంగా కూడా మార్చారు.
ఔషధాలు, సౌందర్య సాధనాల చట్టం కింద నమోదైన నేరాలకు సంబంధించిన కేసుల విచారణను సత్వరం పూర్తిచేయడానికి రాష్ట్రాలు / కేంద్రపాలిత ప్రాంతాలు ప్రత్యేక కోర్టులను కూడా ఏర్పాటు చేశాయి.
సి డి ఎస్ సి ఓ సంస్థలో మంజూరైన పోస్టుల సంఖ్య గత పదేళ్లలో గణనీయంగా పెంచారు.
ఔషధాలు సమర్థవంతంగా పనిచేసేలా చూసేందుకు ఔషధాలు మరియు సౌందర్య సాధనాల నియమావళి, 1945ను సవరించారు. కొన్ని ఔషధాలకు సంబంధించిన నోటి ద్వారా తీసుకునే మందుల తయారీకి లైసెన్స్ కోసం దరఖాస్తు చేసేటప్పుడు దరఖాస్తుతో పాటు జీవసంబంధ తుల్యత అధ్యయనం ఫలితాలను కూడా జత చేయవలసి ఉంటుంది.
సవరించిన ఔషధాలు మరియు సౌందర్య సాధనాల నియమావళి, 1945 ప్రకారం ఔషధాల తయారీ లైసెన్స్ జారీకి ముందు కేంద్ర ప్రభుత్వం, రాష్ట్ర ప్రభుత్వానికి చెందిన ఔషధాల తనిఖీ అధికారులు ఉమ్మడిగా తయారీ సంస్థను తప్పనిసరిగా  తనిఖీ చేయాలి.
రాష్ట్రస్థాయి లైసెన్స్ మంజూరు సంస్థ/అధికారి ఔషధాల తయారీ లైసెన్స్ మంజూరు చేయడానికి ముందుగా తయారీ కేంద్రం/యూనిట్
సుస్థిరత, భద్రతకు సంబంధించిన రుజువులను దరఖాస్తుదారు సమర్పించడాన్ని తప్పనిసరి చేస్తూ ఔషధాలు మరియు సౌందర్య సాధనాల నియమావళి, 1945ను సవరించారు.
ఈ విషయాన్ని కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ మంగళవారం రాజ్యసభకు ఇచ్చిన లిఖితపూర్వక సమాధానంలో తెలిపారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
కిసాన్ క్రెడిట్ కార్డుల కార్యక్రమం ప్రారంభం
కోటిన్నర మంది పాడి రైతులకు ప్రయోజనం
ఆత్మనిర్భర్ భారత్లో భాగంగా రెండు నెలల్లో ప్రత్యేక కార్యక్రమం
దేశవ్యాప్తంగా పాల ఉత్పత్తి సంఘాలు, సంస్థలకు చెందిన దాదాపు కోటిన్నర మంది పాడి రైతులకు లబ్ధి చేకూర్చేలా కేంద్ర ప్రభుత్వం కిసాన్ క్రెడిట్ కార్డులను  జారీ చేస్తోంది. రెండు నెలల్లో  ప్రత్యేక కార్యక్రమంలా దీనిని చేపడతారు. ఆర్థిక సేవల విభాగంతో కలిసి పశు సంవర్ధక విభాగం కేసీసీకి సంబంధించిన సర్క్యులర్ను ఇప్పటికే జారీ చేసింది. అన్ని రాష్ట్రాల పాల ఉత్పత్తి ఫెడరేషన్లు, సంఘాలకు దరఖాస్తు నమూనా పంపింది.
పాడి సహకార ఉద్యమం కింద, దేశవ్యాప్తంగా 230 పాల ఉత్పత్తి సంఘాల్లో కోటీ 70 లక్షల మంది రైతులు ఉన్నారు.
పాల ఉత్పత్తి సహకార సంఘాలు, వివిధ యూనియన్లలో సభ్యులుగా ఉండి కేసీసీ లేని రైతులను గుర్తించి, వారందరికీ కిసాన్ క్రెడిట్ కార్డులు ఇవ్వాలన్నది కార్యక్రమం తొలిదశ లక్ష్యం. భూ యాజమాన్యం ఆధారంగా ఇప్పటికే కేసీసీ పొందిన రైతులకు పరపతి పరిధిని పెంచుతారు. అయితే వడ్డీ మాఫీ వెసులుబాటు మాత్రం రూ.3 లక్షల వరకే వర్తిస్తుంది. రైతుల నుంచి ఎలాంటి భరోసా తీసుకోకుండా జారీ చేసే సాధారణ కేసీసీల పరపతి పరిధి రూ.1.6 లక్షలుగానే ఉంటుంది. ఇతర మధ్యవర్తులు లేకుండా రైతులు, ప్రాసెసింగ్ యూనిట్ల మధ్య జరిగిన ఒప్పందంలో భాగంగా పాల యూనియన్లే రైతుల నుంచి పాలను సేకరిస్తుంటే, ఆ రైతుల నుంచి ఎలాంటి భరోసా తీసుకోకుండా జారీ చేసే కేసీసీ పరపతి పరిధి రూ.3 లక్షల వరకు ఉంటుంది. ఇది, బ్యాంకులకు రుణాలను తిరిగి చెల్లించేలా భరోసా ఇవ్వడంతోపాటు, పాల యూనియన్లలో సభ్యులైన రైతులకు మరింత రుణ మొత్తాలను అందుబాటులోకి తెస్తుంది.
రైతుల కోసం తీసుకొచ్చిన ఆత్మనిర్భర్ భారత్ ప్యాకేజీలో భాగంగా కోటిన్నర మంది పాడి రైతులకు కిసాన్ క్రెడిట్ కార్టులు ఇచ్చే కార్యక్రమాన్ని చేపడతారు. కేసీసీ పథకం కిందకు కొత్తగా రెండున్నర కోట్ల మంది పాడి రైతులను తీసుకురాబోతున్నట్లు మే 15న ఆర్థిక శాఖ మంత్రి ప్రకటించారు. ఇటీవలి ఆర్థిక మందగమనం కారణంగా ఇబ్బందులు పడుతున్న రైతుల చేతుల్లోకి, ఈ కార్యక్రమం దాదాపు 5 లక్షల కోట్ల రూపాయలను తెస్తుంది.
దేశంలో వేగంగా అభివృద్ధి చెందుతున్న రంగాల్లో పాడి పరిశ్రమ ఒకటి. గత ఐదేళ్లలో ఏటా 6 శాతానికి పైగా రేటుతో వృద్ధి చెందుతోంది. పెట్టుబడులు, మార్కెటింగ్ వంటి అవసరాలు తీర్చుకునేందుకు రైతులకు అందించే స్వల్పకాలిక రుణాలు ఉత్పాదకతను ఊహించని వేగంతో పెంచుతాయి.
(Visitor Counter : 288